Altzola dorretxea

Altzola dorretxea edo Altzolatarren dorrea, Olaso dorrea ere deitua eta herrian Torrekoa edo Torrekua deitua nagusiki, gaur egun izenarekin ezagunagoa, Elgoibarren dagoen XV. mendeko eraikina da. Herriaren erdigunean dago, Nafarroa plazan. 

 Historia 
Ibarra familiarekin lotua, XVI. mende hasieran Altzola auzoko merkatari familia indartsu batekin bateratu zen, etxeko alaba Catalina Martinez de Ibarra Asençio Altzola Arandiarekin ezkondu zenean. Bikotearen seme baten aginduz ezarri zen etxearen kantoian dagoen Altzolatarren armarria, etxeari gaur egungo izena eman ziona.

Herriaren historian garrantzia handia izan du, hainbat gertakizunen gune izan baita:
 1484. urtean, hiri-gutunaren arabera, hiribildua harresiz inguratu zenean, kontzeju eta dorretxearen jabearen arteko desadostasunengatik gelditu zen harresitik kanpo; ondorioz, etxeak ezin izan zuen barrukoek zituzten zenbait eskubidez gozatu.
 1652. urtean,premiazko bilkura bat egiteko erabili zen.
 1822-1823 urte bitartean, absolutista eta liberalen arteko matxinadaren unerik gogorrenean, Gaspar Jauregi koronel liberalak gotorleku bihurtu zuen.
21. mendean Elgoibarko kultura-etxea dago bertan kokatua. 2019tik Puntueus Fundazioak ere bertan ditu bulegoak. 

 Ezaugarriak 
Hiru solairu eta ganbara bat ditu. XV. mendeko oin plano karratu eta lau isurkiko estaldia du. Nahiz eta harlanduzko ertzak izan,gehienbat, harri lanez egina dago.Sarrera dobela zabalez inguratutako zirkulu erdiko arkua da.Bestalde, harrian landutako izkinako armarria du. Haren goiko aldean,albo banatan, bi eguzki-erloju ditu (1651).

 Iruditegia 

 Erreferentziak 

 Ikus, gainera 
 Olaetxea dorretxea
 Altzola
 Olaso (argipena)
 Torrekua (argipena)

 Kanpo estekak 

Kategoria:Gipuzkoako dorretxeak
Kategoria:Elgoibarko eraikinak
Kategoria:XV. mendean amaitutako eraikinak